Канус Іван Іванавіч нарадзіўся 02.05.1934 г. у в.Рыбалава Дзятлаўскага раёна ў сялянскай сям’і. Беларускі вучоны, доктар медыцынскіх навук (1990), прафесар (1991). Скончыўшы 7 класаў Дзятлаўскай сярэдняй школы №1, ён паступіў у Баранавіцкую фельчарска-акушэрскую школу. У 1953-1957гг.– тэрміновая служба на караблях Балтыйскага і Паўночнага флатоў. Пасля дэмабілізацыі працаваў лячэбным інспектарам Дзятлаўскага райздраўаддзела і адначасова фельчарам Цэнтральнай раённай бальніцы. Вышэйшую адукацыю атрымаў у Гродзенскім медыцынскім інстытуце.